b'\n_START_ARTICLE_\nEksesais MalBru Setia\n_START_PARAGRAPH_\nEksesais MalBru Setia merupakan latihan tentera bersama antara angkatan tentera Malaysia dan Brunei. Beberapa siri latihan telah dijalankan sejak 1991. Kebanyakan latihan diadakan di Miri dan Bintulu._NEWLINE_Tentera Malaysia dan Brunei terlibat dalam misi Pasukan Pemantau Antarabangsa di Mindanao dalam tahun 2007 dan misi pengaman Pasukan Interim Pertubuhan Bangsa-Bangsa Bersatu (Unifil) di Lubnan tahun 2008.\n_START_SECTION_\nEksesais MalBru Setia Siri 9/2009\n_START_PARAGRAPH_\nEksesais MalBru Setia Siri 9/2009 diadakan di Miri, Sarawak. Latihan selama 2 minggu ini diadakan mulai 7 Jun 2009._NEWLINE_Timbalan Pemerintah TDM, Leftenan Jeneral Datuk Zulkifeli Mohd Zain menyatakan lebih 1,000 anggota tentera terlibat. Mereka terdiri daripada 60 pegawai dan 820 anggota daripada Batalion ke-20 Rejimen Askar Melayu Diraja dari Miri. Seramai 7 pegawai serta 127 anggota Batalion Ketiga Angkatan Bersenjata Diraja Brunei terlibat. Lokasi latihan terakhir ialah Taman Negara Similajau di Bintulu pada 15 Jun 2009._NEWLINE_Timbalan Pemerintah ABDB Kolonel Mohd Yussof Abdul Rahman menyatakan tujuan latihan tentera ini bagi meningkatkan profesionalisme ketenteraan dalam operasi bersama.'